cyanic-selkie/wikianc huggingface dataset:
Κυανίδιο
Ιατρικές χρήσεις
Η ένωση του κυανιδίου νιτροπρωσσικό νάτριο (sodium nitroprusside) χρησιμοποιείται κυρίως στην κλινική χημεία (clinical chemistry) για να μετρήσει κετονοσώματα ούρων (urine ketone bodies) κυρίως ως παρακολούθηση διαβητικών ασθενών. Περιστασιακά, χρησιμοποιείται σε επείγουσες ιατρικές περιπτώσεις για γρήγορη μείωση στην αρτηριακή πίεση (blood pressure) στους ανθρώπους· επίσης, χρησιμοποιείται ως αγγειοδιασταλτικό (vasodilator) στην αγγειακή έρευνα. Το κοβάλτιο στην τεχνητή βιταμίνη B12 περιέχει προσδέτη κυανιδίου ως τεχνούργημα της διεργασίας καθαρισμού· αυτό πρέπει να αφαιρεθεί από το σώμα πριν να μπορέσει να ενεργοποιηθεί το μόριο της βιταμίνης για βιοχημική χρήση. Κατά τη διάρκεια του Α΄ Παγκοσμίου Πολέμου, μια ένωση κυανιούχου χαλκού χρησιμοποιήθηκε για λίγο από Ιάπωνες γιατρούς για τη θεραπεία της φυματίωσης και της λέπρας.
Παράνομη αλιεία και λαθροθηρία
Τα κυανίδια χρησιμοποιούνται παράνομα για τη σύλληψη ζωντανών ψαριών κοντά στους κοραλλιογενείς υφάλους για τα ενυδρεία και τις αγορές θαλασσινών. Η πρακτική είναι αμφιλεγόμενη, επικίνδυνη, και καταστροφική, αλλά οδηγείται από το επικερδές εμπόριο εξωτικών ψαριών..
Λαθροθήρες στην Αφρική είναι γνωστό ότι χρησιμοποιούν κυανίδιο για να δηλητηριάσουν νερόλακκους, για να σκοτώσουν ελέφαντες για τους χαυλιόδοντές τους.
Έλεγχος επιβλαβών ζώων
Το κυανίδιο χρησιμοποιείται για τον έλεγχο επιβλαβών ζώων στη Νέα Ζηλανδία ιδιαίτερα για τα οπόσουμ, ένα μαρσιποφόρο που εισήχθη και απειλεί τη διατήρηση των τοπικών ειδών και διαδίδει τη φυματίωση μεταξύ των βοειδών. Τα οπόσουμ μπορούν να αποφεύγουν τα δολώματα, αλλά η χρήση δισκίων που περιέχουν το κυανίδιο μειώνει αυτήν την αποφυγή. Το κυανίδιο είναι γνωστό ότι σκοτώνει τοπικά πουλιά, συμπεριλαμβανομένου του απειλούμενου κίβι. Το κυανίδιο είναι επίσης αποτελεσματικό στον έλεγχο του είδους καγκουρολαγού (dama wallaby), ενός άλλου επιβλαβούς μαρσιποφόρου που εισήχθη στη Νέα Ζηλανδία. Απαιτείται άδεια για αποθήκευση, χειρισμό και χρήση του κυανιδίου στη Νέα Ζηλανδία.
Άλλες χρήσεις
Το κυανίδιο χρησιμοποιείται επίσης στην παρασκευή κοσμημάτων και σε συγκεκριμένα είδη φωτογραφίας όπως ο τονισμός σέπια (σουπιάς).
Τα κυανίδια χρησιμοποιούνται ως εντομοκτόνα για απολύμανση πλοίων. Τα άλατα του κυανιδίου χρησιμοποιούνται για την εξόντωση μυρμηγκιών, και έχουν επίσης χρησιμοποιηθεί ως δηλητήρια για ποντίκια (το λιγότερο τοξικό δηλητήριο αρσενικό είναι πιο συνηθισμένο).
Αν και συνήθως θεωρείται ως τοξικό, το κυανίδιο και οι κυανυδρίνες έχει δειχθεί ότι αυξάνουν τη βλάστηση σε διάφορα είδη φυτών.
Ανθρώπινη δηλητηρίαση
Πιο σημαντική ήταν ή απελευθέρωση υδροκυανίου από δισκία Zyklon B που χρησιμοποιήθηκε εκτεταμένα στις συστηματικές μαζικές δολοφονίες στο ολοκαύτωμα, ιδιαίτερα στα στρατόπεδα εξολόθρευσης. Η δηλητηρίαση από αέριο υδροκυάνιο μέσα σε θαλάμους αερίων (ως άλας του υδροκυανικού οξέος που προστίθεται σε ισχυρό οξύ, συνήθως θειικό οξύ) είναι μια μέθοδος εκτέλεσης καταδικασμένου αιχμαλώτου επειδή ο καταδικασμένος προφανώς αναπνέει τους θανάσιμους ατμούς.
Πρόσθετο τροφίμων
Λόγω της υψηλής σταθερότητας της συμπλοκοποίησής τους με σίδηρο, τα σιδηροκυανιούχα (σιδηροκυανιούχο νάτριο E535, σιδηροκυανιούχο κάλιο E536 και σιδηροκυανιούχο ασβέστιο E538 ) δεν αποσυντίθενται σε θανάσιμα επίπεδα στο ανθρώπινο σώμα και χρησιμοποιούνται στη βιομηχανία τροφίμων ως, π.χ., ως αντισυσσωματικό μέσο (anticaking agent) σε επιτραπέζιο αλάτι.
Κυανό του Βερολίνου (Πρωσικό μπλε)
Προστίθεται θειικός σίδηρος (II) σε ύποπτο διάλυμα που περιέχει κυανίδιο, όπως στο διήθημα από τη δοκιμή σύντηξης με νάτριο (sodium fusion test). Το τελικό μείγμα οξινίζεται με ανόργανο οξύ (mineral acid). Ο σχηματισμός του κυανού του Βερολίνου είναι θετικό αποτέλεσμα για το κυανίδιο.
Χαλκός και αρωματική αμίνη
Επειδή χρησιμοποιείται από συσκευές απολύμανσης για να ανιχνεύσουν υδροκυάνιο, προστίθεται στο δείγμα άλας χαλκού(II) και αρωματική αμίνη όπως βενζιδίνη (benzidine)· ως εναλλακτική προς τη βενζιδίνη μπορεί να χρησιμοποιηθεί μια εναλλακτική αμίνη το δι-(4,4-δις-διμεθυλαμινοφαινυλο) μεθάνιο. Θετική δοκιμή δίνει γαλάζιο χρώμα. Ο κυανιούχος χαλκός(I) είναι ελαφρώς διαλυτός. Δεσμεύοντας τον χαλκό(I) ο χαλκός(II) καθίσταται ισχυρότερο οξειδωτικό. Ο χαλκός, σε οξείδωση που διευκολύνεται από κυανίδιο, μετατρέπει την αμίνη σε έγχρωμη ένωση. Ο νόμος του Νέρνστ εξηγεί αυτήν τη διεργασία. Ένα άλλο καλό παράδειγμα τέτοιας χημείας είναι ο τρόπος με τον οποίο το κορεσμένο ηλεκτρόδιο καλομέλανος (saturated calomel electrode ή SCE)) δουλεύει. Ο χαλκός, σε οξείδωση που διευκολύνεται από το κυανίδιο, μετατρέπει την αμίνη σε έγχρωμη ένωση.
Χρωματομετρία πυριδίνης-βαρβιτουρικό οξύ
Δείγμα που περιέχει ανόργανο κυανίδιο καθαρίζεται με αέρα από διάλυμα ζέοντος οξέος σε βασικό διάλυμα απορροφητή. Το απορροφούμενο αλάτι κυανιδίου στο βασικό διάλυμα ρυθμίζεται σε pH 4,5 και έπειτα αντιδρά με χλώριο για να σχηματίσει χλωροκυανίδιο (χλωριούχο κυανογόνο). Το χλωροκυανίδιο σχηματίζει ζεύγη πυριδίνης με βαρβιτουρικό οξύ για να σχηματίσει ισχυρή κόκκινη χρωστική που είναι ανάλογη με τη συγκέντρωση του κυανιδίου. Αυτή η χρωματομετρική μέθοδος που ακολουθεί την απόσταξη είναι η βάση για τις περισσότερες ρυθμιστικές μεθόδους (π.χ. EPA 335.4) που χρησιμοποιούνται για την ανάλυση του κυανιδίου στο νερό, σε απόνερα και μολυσμένα εδάφη. Απόσταξη ακολουθούμενη από χρωματομετρικές μεθόδους, όμως, έχει βρεθεί ότι είναι επιρρεπής σε παρεμβολές από θειοκυανικά, νιτρικά, θειοθειικά, θειώδη και θειούχα που μπορούν να καταλήξουν σε θετικό και αρνητικό σφάλμα. Έχει προταθεί από την USEPA (MUR 12 Μαρτίου 2007) τα δείγματα που περιέχουν αυτές τις ενώσεις να αναλύονται από GD-FIA (Gas-Diffusion Flow Injection Analysis ανάλυση με έγχυση σε συνεχή ροή με διάχυση αερίου) —Αμπερομετρία.
Χρωματομετρία κορρινοειδών (Corrinoids)
Διάλυμα από υδατοκυανοκορρινοειδή, όπως η κοβαλαμίνη (cobalamin) ή κοβαμαμίδιο (cobinamide ή adenosylcobalamin ή dibencozide), αντιδρά με ελεύθερα κυανίδια σε υδατικό δείγμα. Ο δεσμός κυανιδίου με το κέντρο κοβαλτίου του κορρινοειδούς οδηγεί σε αλλαγή χρώματος από πορτοκαλί σε ιώδες, που επιτρέπει την ημιποσοτικοποίηση με γυμνό μάτι. Ο ακριβής ποσοτικός προσδιορισμός του περιεχόμενου κυανιδίου είναι δυνατός με φασματοσκοπία υπεριώδους- ορατού (UV-vis spectroscopy). Η απορρόφηση κορρινοειδούς σε στερεή φάση, επιτρέπει την ανίχνευση του κυανιδίου ακόμα και σε έγχρωμα δείγματα, καθιστώντας αυτήν τη μέθοδο κατάλληλη για ανάλυση κυανιδίων σε νερό, απόνερα, αίμα και τροφή. Επιπλέον, αυτή η τεχνολογία είναι μη τοξική και σημαντικά λιγότερο επιρρεπής σε παρεμβολές από τη χρωματομετρική μέθοδο πυριδίνης-βαρβιτουρικού οξέος.
Ανάλυση με έγχυση σε συνεχή ροή με διάχυση αερίου—αμπερομετρία
Αντί για απόσταξη, το δείγμα εγχέεται σε όξινο ρεύμα, όπου το σχηματιζόμενο HCN περνάει από υδροφοβική μεμβράνη διάχυσης αερίου που επιτρέπει επιλεκτικά μόνο να περάσει μόνο το HCN. Το HCN που περνά μέσα από τη μεμβράνη απορροφάται σε βασικό διάλυμα φορέα που μεταφέρει το CN σε αμπερομετρικό ανιχνευτή που μετρά επακριβώς τη συγκέντρωση του κυανιδίου με υψηλή ευαισθησία. Η προεπεξεργασία του δείγματος προσδιορίζεται από αντιδραστήρια οξέων, υποκαταστάτες, ή προκαταρκτική ακτινοβολία υπεριώδους που επιτρέπει τον προσδιορισμό του κυανιδίου ως ελεύθερου κυανιδίου, διαθέσιμου κυανιδίου και ολικού κυανιδίου αντίστοιχα. Η σχετική απλότητα αυτών των μεθόδων ανάλυσης έγχυσης ροής περιορίζουν τις παρεμβολές που εμφανίζονται από την υψηλή θερμότητα απόσταξης και αποδεικνύονται επίσης να είναι οικονομικές, επειδή δεν χρειάζονται χρονοβόρες αποστάξεις.
Εξωτερικοί σύνδεσμοι
Κατηγορία:Ενώσεις αζώτου Κατηγορία:Τοξικολογία
Δημήτρης Δημούλης
Ο Δημήτρης Δημούλης (Αθήνα, 1965) είναι Έλληνας νομικός.
Σταδιοδρομία
Απόφοιτος της Νομικής Σχολής του Πανεπιστημίου Αθηνών (1988). Μεταπτυχιακά δημοσίου δικαίου στο Πανεπιστήμιο Παρίσι-Ι (DEA de droit public interne, 1989). Διδακτορικό νομικής στο Πανεπιστήμιο Σάαρλαντ (Γερμανία) (1995) υπό την επίβλεψη του ιταλού φιλόσοφου του δικαίου και μαρξιστή Αλεσάντρο Μπαράτα (Alessandro Baratta). Δίδαξε δημόσιο δίκαιο και φιλοσοφία του δικαίου στα Πανεπιστήμια Σάαρλαντ και Μετς. Από το 1999 είναι καθηγητής συνταγματικού δικαίου και θεωρίας του δικαίου στη Βραζιλία (Πανεπιστήμια Bandeirante, Unimep, Fundação Getulio Vargas).
Συμμετέχει από το 1988 στην έκδοση του τριμηνιαίου περιοδικού οικονομικής και πολιτικής θεωρίας Θέσεις ως γραμματέας έκδοσης του περιοδικού που διευθύνεται από τον καθηγητή Γιάννη Μηλιό και στο οποίο έχει δημοσιεύσει δεκάδες άρθρων και μεταφράσεων.
Διευθυντής του Βραζιλιανού Ινστιτούτου Συνταγματικών Μελετών (Instituto brasileiro de estudos constitucionais) και της Revista brasileira de direito constitucional.Οι μελέτες του αφορούν κυρίως το συνταγματικό δίκαιο και τη θεωρία του κράτους. Βασικές θεωρητικές επιρροές: ο νομικός θετικισμός και ο μαρξισμός στην αλτουσεριανή εκδοχή του. Υπεύθυνος για την ελληνική μετάφραση του έργου Λ. Αλτουσέρ κ.ά., Να διαβάσουμε το Κεφάλαιο (Lire le Capital).
Ορισμένες δημοσιεύσεις είναι ηλεκτρονικά προσβάσιμες σε http://fgv.academia.edu/DimitriDimoulis/
Δημοσιεύσεις
Κατηγορία:Έλληνες νομικοί Κατηγορία:Έλληνες πανεπιστημιακοί Κατηγορία:Συνταγματολόγοι Κατηγορία:Έλληνες Συνταγματολόγοι
Παρεκκλήσι του Σιγισμούνδου
Το Παρεκκλήσι του Σιγισμούνδου (kaplica Zygmuntowska) είναι βασιλικό παρεκκλήσι του Καθεδρικού Ναού του Βάβελ στην Κρακοβία της Πολωνίας. Χτισμένο ως ταφικό παρεκκλήσι για τα τελευταία μέλη της δυναστείας των Γιαγκελόνων, έχει χαιρετιστεί από πολλούς ιστορικούς τέχνης ως «το πιο όμορφο παράδειγμα της Αναγέννησης της Τοσκάνης βόρεια των Άλπεων». Χρηματοδοτήθηκε από τον Βασιλιά Σιγισμούνδο Α΄ της Πολωνίας και χτίστηκε το 1519-33 από τον Ιταλό αρχιτέκτονα Μπαρτολομέο Μπερέτσι.
Παραπομπές
Κατηγορία:Βάβελ Κατηγορία:Κτίρια και κατασκευές στην Κρακοβία Κατηγορία:Χριστιανικοί ναοί στην Πολωνία
Dead Memories
Το "Dead Memories" είναι ένα τραγούδι του αμερικανικού heavy metal συγκροτήματος Slipknot, το οποίο συμπεριλήφθηκε στον τέταρτο δίσκο του, All Hope Is Gone, το 2008. Τον Δεκέμβριο του 2008, κυκλοφόρησε και ως single, το τρίτο εκ των πέντε από αυτόν τον δίσκο. Το single σημείωσε και επιτυχία σε κάποια charts, όπως στα αμερικανικά Active Rock, που έφτασε στο νούμερο 1 και στα Mainstream Rock Songs, από το Billboard, που έφτασε στο νούμερο 3.
Για την προώθηση του κομματιού, κυκλοφόρησε και video clip, το οποίο σκηνοθετήθηκε από τον Π. Ρ. Μπράουν. Το κομμάτι, αργότερα, έγινε διαθέσιμο και στο γνωστό βιντεοπαιχνίδι, Rock Band 4. Το κομμάτι υπήρξε και υποψήφιο ως Single της Χρονιάς, από το Kerrang!. Επίσης, είναι το τρίτο πιο επιτυχημένο single του σχήματος στα charts, μετά το Snuff και το The Devil In I, τα οποία είχαν φτάσει στο νούμερο 2. Ο τραγουδιστής, Corey Taylor, είπε ότι το εν λόγω κομμάτι τον βοήθησε πολύ να ξεπεράσει τον θυελλώδη χωρισμό που είχε εκείνη την εποχή.
Εξωτερικοί σύνδεσμοι
Κατηγορία:Τραγούδια του 2008 Κατηγορία:Singles του 2008 Κατηγορία:Singles της Roadrunner Records Κατηγορία:Τραγούδια των Slipknot
Σταύρος Σπύρου
Ο Σταύρος Σπύρου ήταν Κύπριος ποδοσφαιριστής. Αγωνιζόταν στη θέση του τερματοφύλακα. Ήταν γνωστός ως με το προσωνύμιο Μαύρος. Εντάχθηκε στην ΕΠΑ Λάρνακας το 1945 και παρέμεινε στην ομάδα έως το 1952. Με την ΕΠΑ κατέκτησε 2 νταμπλ και ένα ακόμα κύπελλο, έχοντας καθοριστική συμβολή στην κατάκτηση των τίτλων.
Βιβλιογραφία
Κατηγορία:Κύπριοι ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές ΕΠΑ Λάρνακας Κατηγορία:Ποδοσφαιριστές Α΄ κατηγορίας Κύπρου
Πιοτρ Μιχαουόφσκι
Ο Πιοτρ Μιχαουόφσκι (πολωνικά: Piotr Michałowski) (2 Ιουλίου 1800 – 9 Ιουνίου 1855) ήταν Πολωνός ζωγράφος της ρομαντικής περιόδου, ιδιαίτερα γνωστός για τα πολλά πορτρέτα του και τις ελαιογραφικές μελέτες αλόγων. Με ευρεία μόρφωση, ήταν επίσης κοινωνικός ακτιβιστής, νομικός συνήγορος, διοικητής της πόλης και Πρόεδρος της Αγροτικής Εταιρείας της Κρακοβίας (από το 1853). Το Μουσείο Σουκιενίτσε, ένα τμήμα του Εθνικού Μουσείου της Κρακοβίας, περιέχει μια αίθουσα που φέρει το όνομά του και είναι αφιερωμένη στο έργο του Μιχαουόφσκι.
Καριέρα
αριστερά|μικρογραφία|230x230εσ| Κεφάλι αλόγου, μελέτη της κεφαλής του αλόγου, Πιοτρ Μιχαουόφσκι, 1846, [[Εθνικό Μουσείο της Κρακοβίας]] Ο Μιχαουόφσκι γεννήθηκε σε ένα κτήμα στο Κσιστοφοζίτσε έξω από την Κρακοβία. Ήταν γιος του γαιοκτήμονα Γιούζεφ Μιχαουόφσκι, γερουσιαστή στην Ελεύθερη Πόλη της Κρακοβίας. Το καλλιτεχνικό του ταλέντο αναπτύχθηκε στη νεαρή ηλικία των 13 ετών υπό το άγρυπνο βλέμμα αρκετών καλλιτεχνών, όπως οι Μίχαου Σταχόβιτς, Γιούζεφ Μπροντόφσκι (1817) και Φραντσίσεκ Κσαβέρι Λάμπι. Σπούδασε επίσημα ένα ευρύ φάσμα θεμάτων στο Γιαγκιελόνιο Πανεπιστήμιο, συμπεριλαμβανομένων της κλασικής φιλοσοφίας, της γεωργίας και των μαθηματικών.
Κατά τη διάρκεια της Νοεμβριανής Εξέγερσης εναντίον της ρωσικής κυριαρχίας, ο Μιχαουόφσκι βοήθησε στη λειτουργία ενός πολωνικού εργοστασίου πυρομαχικών. Για να αποφύγει τη σύλληψη, διέφυγε στο Παρίσι της Γαλλίας με τη νέα του σύζυγο, Γιούλια Οστρόφσκα και τον πατέρα της. Ενώ βρισκόταν στο Παρίσι, συνέχισε τις σπουδές του στη ζωγραφική και την ανατομία με το Νικολά Τουσάν Σαρλέτ (1832 – 1835), επηρεασμένος πολύ από την τέχνη του Τεοντόρ Ζερικώ, του Ρέμπραντ και του Ντιέγο Βελάθκεθ. Οι ακουαρέλες του για άλογα έγιναν πολύ δημοφιλείς στη Γαλλία, οι οποίες πουλήθηκαν από τοπικούς εμπόρους τέχνης από το 1833 σε Άγγλους, Γερμανούς και Αμερικανούς συλλέκτες.
Ο Μιχαουόφσκι επέστρεψε στην Κρακοβία το 1835 και το 1837 εγκαταστάθηκε στο οικογενειακό του κτήμα στο Κσιστοφοζίτσε. Στις δεκαετίες του 1840 και του 1850 δημιούργησε πολυάριθμους ιππικούς πίνακες και δραματικά τοπία, συμπεριλαμβανομένων των περίφημων ρομαντικών «Μάχη της Σομοσιέρα» (1844 – 1855, διάφορες εκδοχές), «Παρέλαση εμπρός στο Ναπολέοντα» και άλλες τοποθεσίες μάχης. Όταν ο Πάμπλο Πικάσο επισκέφτηκε την Πολωνία το 1948, είδε το έργο του Μιχαουόφσκι στο Εθνικό Μουσείο της Βαρσοβίας και φώναξε: «Ορίστε, ζωγράφος!».
Εξωτερικοί σύνδεσμοι
Κατηγορία:Πολωνοί ζωγράφοι Κατηγορία:Πολωνοί ζωγράφοι του 19ου αιώνα Κατηγορία:Αποδέκτες του Τάγματος του Αγίου Στανίσλαου Κατηγορία:Ενταφιασμοί στο Κοιμητήριο Ρακοβίτσκι
Χυμός μήλου
μικρογραφία| Χυμός μήλου με 3 μήλα μικρογραφία| Διαυγασμένος χυμός μήλου, από τον οποίο έχει αφαιρεθεί η [[πηκτίνη και το άμυλο, σε πλαστικό μπουκάλι]] Ο χυμός μήλου είναι ένας χυμός φρούτων που παρασκευάζεται με τη αλλοίωση και το πάτημα ενός μήλου. Ο προκύπτων αποβαλλόμενος χυμός μπορεί να υποβληθεί σε περαιτέρω επεξεργασία με ενζυματική και φυγοκεντρική διαύγαση για την απομάκρυνση του αμύλου και της πηκτίνης, που συγκρατεί λεπτά σωματίδια σε εναιώρημα, και στη συνέχεια να παστεριωθεί για συσκευασία σε γυάλινα, μεταλλικά ή δοχεία συστήματος ασηπτικής επεξεργασίας ή περαιτέρω επεξεργασία με διαδικασίες αφυδάτωσης σε ένα συμπύκνωμα. μικρογραφία| Χυμός μήλου Russet από το Μπόλνεϊ, [[Σάσσεξ, Αγγλία, σε ποτήρι.]] Λόγω του πολύπλοκου και δαπανηρού εξοπλισμού που απαιτείται για την εξαγωγή και τον καθαρισμό χυμού από μήλα σε μεγάλο όγκο, ο χυμός μήλου παράγεται συνήθως για εμπορικούς σκοπούς. Στις Ηνωμένες Πολιτείες, ο αφιλτράριστος φρέσκος χυμός μήλου παρασκευάζεται με μικρότερες επεμβάσεις σε περιοχές που έχουν υψηλό ποσοστό παραγωγής μήλων, με τη μορφή μη αλκοολούχου μηλίτη. Ο χυμός μήλου είναι ένας από τους πιο διαδεδομένους χυμούς φρούτων παγκοσμίως, με την παγκόσμια παραγωγή να ηγούνται από την Κίνα, την Πολωνία, τις Ηνωμένες Πολιτείες και τη Γερμανία.
Παραγωγή
Τα μήλα που χρησιμοποιούνται για τον χυμό μήλου συλλέγονται συνήθως μεταξύ Σεπτεμβρίου και μέσα Νοεμβρίου στο βόρειο ημισφαίριο και μεταξύ Φεβρουαρίου έως και τα μέσα Απριλίου στο νότιο ημισφαίριο. Μια κοινή ποικιλία που χρησιμοποιείται για τον χυμό μήλου είναι η McIntosh. Περίπου δύο μέτρια μήλα Μάκιντος (McIntosh παράγουν) περίπου 200 λίτρα χυμού. Αφού μαζευτούν τα μήλα, καθαρίζονται και μεταφέρονται στην εγκατάσταση επεξεργασίας. Τα μήλα στη συνέχεια πιέζονται και στύβονται αμέσως για να αποφευχθεί η αλλοίωση. Ανάλογα με την εταιρεία και το τελικό προϊόν, τα μήλα μπορούν να υποστούν επεξεργασία με διαφορετικούς τρόπους πριν πιεστούν. Στη συνέχεια, ο χυμός μήλου φιλτράρεται, με τον αριθμό των στερεών σωματιδίων που απομένουν να καθορίζουν εν μέρει τη διαφορά μεταξύ χυμού μήλου και μηλίτη. Σε περιπτώσεις όπου ο χυμός μήλου υφίσταται ενζυμική επεξεργασία, η τυπική κατηγορία ενζύμων που χρησιμοποιούνται είναι τα πηκτινικά συστατικά.
Παστερίωση
Επειδή ο χυμός μήλου είναι όξινος, συνήθως με pH 3,4, μπορεί να παστεριωθεί σε λιγότερο χρόνο ή σε χαμηλότερες θερμοκρασίες από πολλούς άλλους χυμούς. Για το σκοπό αυτό, η Υπηρεσία Τροφίμων και Φαρμάκων των ΗΠΑ (FDA) συνιστά τους ακόλουθους χρόνους και θερμοκρασίες θερμικής επεξεργασίας προκειμένου να επιτευχθεί μείωση 5 βαθμών του Cryptosporidium parvum καθώς αυτό το παράσιτο είναι πιο ανθεκτικό στη θερμότητα από το Escherichia coli O157:H7 :
Μη παστεριωμένοι χυμοί και τροφιμογενείς ασθένειες
Από το 2000 έως το 2010, υπήρχαν πάνω από 1700 περιπτώσεις ασθενειών στη Βόρεια Αμερική που σχετίζονται με την κατανάλωση μη παστεριωμένου χυμού και μηλίτη. Τα παθογόνα που σχετίζονται με αυτές τις τροφιμογενείς ασθένειες περιελάμβαναν παράσιτα, βακτήρια και ιούς. Τα πιο κοινά παθογόνα ήταν τα Escherichia coli O157:H7 και 0111, Σαλμονέλα, Κρυπτοσπορίδιο, Κλωστηρίδιο της αλλαντίασης και ηπατίτιδα Α. Τα παθογόνα μπορούν να εξαπλωθούν με διάφορους τρόπους, όπως η μόλυνση στην περιοχή καλλιέργειας του καρπού, μεταφορά σε μολυσμένα δοχεία ή λόγω κακού χειρισμού και πλυσίματος.
Σύνθεση και διατροφή
Ο χυμός μήλου είναι 88% νερό και 11% υδατάνθρακες (συμπεριλαμβανομένων 9% σακχάρων), με αμελητέα περιεκτικότητα σε πρωτεΐνη ή λίπος. Μια ποσότητα αναφοράς 100 λίτρα χυμού μήλου δίχως ζάχαρη περιέχει 46 θερμίδες και καμία σημαντική περιεκτικότητα σε μικροθρεπτικά συστατικά.
Αποθήκευση
Μόλις ανοιχτεί η συσκευασία του χυμού ή εάν δεν σφραγίστηκε και δεν αποσταλεί χωρίς να χρειαστεί ψύξη από τον κατασκευαστή, πρέπει να σφραγιστεί ξανά σφιχτά και να ψυχθεί για να αποφευχθεί η μόλυνση από μικροοργανισμούς, όπως βακτήρια. Η ιδανική θερμοκρασία αποθήκευσης για τον χυμό μήλου είναι μεταξύ 0 C και 4 C.
Μηλίτης
Ενώ ο χυμός μήλου αναφέρεται γενικά στο φιλτραρισμένο, παστεριωμένο προϊόν έκθλιψης μήλου, μια αφιλτράριστη και μερικές φορές μη παστεριωμένη εκδοχή του χυμού είναι κοινώς γνωστή ως «μηλίτης μήλου» στις Ηνωμένες Πολιτείες και σε μέρη του Καναδά. Επιδιώκοντας να επωφεληθούν από αυτό, ορισμένοι κατασκευαστές φιλτραρισμένου και διαυγασμένου χυμού (συμπεριλαμβανομένων των ανθρακούχων ποικιλιών) επισημαίνουν και πωλούν το προϊόν τους ως "μηλίτης". Οι νομικές διακρίσεις δεν είναι καθολικές και άπιαστες να εφαρμοστούν.
Αλλού στον κόσμο, ιδιαίτερα στη Νέα Ζηλανδία, την Αυστραλία και το Ηνωμένο Βασίλειο, ο απλός όρος μηλίτης αναφέρεται σε χυμό φρούτων που έχει υποστεί ζύμωση, που συνήθως παρασκευάζεται από μήλα αλλά και από αχλάδια. αυτό το αλκοολούχο ποτό είναι γνωστό ως σκληρός μηλίτης σε μεγάλο μέρος της Βόρειας Αμερικής.
Παραπομπές
Κατηγορία:Χυμοί Κατηγορία:Σελίδες με μη επιθεωρημένες μεταφράσεις
Ερβέ Φαλτσιάνι
Ο Ερβέ Ντάνιελ Μαρσέλ Φαλτσιάνι (Hervé Daniel Marcel Falciani), (γενν. 9 Ιανουαρίου 1972) είναι Γαλλο-Ιταλός μηχανικός συστημάτων και πληροφοριοδότης, ο οποίος πιστώνεται με τη «μεγαλύτερη τραπεζική διαρροή στην ιστορία». Το 2008, ο Φαλτσιάνι άρχισε να συνεργάζεται με πολλά ευρωπαϊκά έθνη παρέχοντας υποτιθέμενες παράνομες κλεμμένες πληροφορίες που αφορούσαν περισσότερους από 130.000 ύποπτους φοροφυγάδες με ελβετικούς τραπεζικούς λογαριασμούς – συγκεκριμένα αυτούς που διατηρούσαν λογαριασμούς στην ελβετική θυγατρική της HSBC, HSBC Private Bank.
Ο Φαλτσιάνι είναι το πρόσωπο πίσω από τη περίφημη «Λίστα Λαγκάρντ», η οποία είναι μια λίστα πελατών της HSBC που φέρεται να χρησιμοποίησαν την τράπεζα για να φοροδιαφύγουν και να ξεπλύνουν χρήματα που διέρρευσε ο Φαλτσιάνι στην πρώην υπουργό Οικονομικών της Γαλλίας Κριστίν Λαγκάρντ, η οποία επί του παρόντος είναι η Πρόεδρος της Ευρωπαϊκής Κεντρικής Τράπεζας. Η Λαγκάρντ, με τη σειρά της, την έστειλε σε κυβερνήσεις των οποίων οι πολίτες ήταν σε αυτή τη λίστα. Στις 11 Δεκεμβρίου 2014, ο Φαλτσιάνι κατηγορήθηκε ερήμην από την ελβετική ομοσπονδιακή κυβέρνηση για παραβίαση της νομοθεσίας περί τραπεζικού απορρήτου της χώρας και για βιομηχανική κατασκοπεία. Το κατηγορητήριο ανέφερε ότι ο Φαλτσιάνι υπέκλεψε πληροφορίες από τα γραφεία της HSBC στη Γενεύη και τις παρέδωσε στις φορολογικές αρχές στη Γαλλία. Η HSBC είχε κατηγορηθεί στη Γαλλία για ξέπλυμα βρώμικου χρήματος τον Νοέμβριο του 2014. Τον Νοέμβριο του 2015, το ομοσπονδιακό δικαστήριο της Ελβετίας καταδίκασε τον Φαλτσιάνι σε πέντε χρόνια φυλάκιση – τη "μεγαλύτερη ποινή που ζήτησε ποτέ το δημόσιο υπουργείο της συνομοσπονδίας σε υπόθεση κλοπής τραπεζικών δεδομένων". Ο Φαλτσιάνι κατηγορήθηκε για "επιβαρυμένη οικονομική κατασκοπεία, κλοπή δεδομένων και παραβίαση του εμπορικού και τραπεζικού απορρήτου".
Ιστορικό
Μετά τις σπούδες του στο τεχνολογικό πάρκο Sophia Antipolis, ο Φαλτσιάνι έγινε μηχανικός υπολογιστών στο ελβετικό υποκατάστημα της HSBC μεταξύ 2001 και 2008. Το 2006, ανέλαβε να αναδιοργανώσει τη βάση δεδομένων του οργανισμού για να βελτιώσει την ασφάλειά του. Ο Φαλτσιάνι ανέφερε ότι συνειδητοποίησε ότι ο τρόπος διαχείρισης των δεδομένων στην HSBC ενθάρρυνε τη φοροδιαφυγή και πρότεινε ένα νέο σύστημα, το οποίο απορρίφθηκε από τους ανωτέρους του.
Μετά την αντίδραση της HSBC και δεδομένου ότι ο ίδιος πίστευε ότι «πρόκειται για συστηματική παραβίαση των θεμελιωδών δικαιωμάτων των πολιτών με την αφαίρεση κεφαλαίων που θα έπρεπε να διατεθούν για το γενικό συμφέρον», επί δύο χρόνια ο Φαλτσιάνι συγκέντρωνε στοιχεία για πιθανή φορολογική απάτη που αφορούσε 130.000 άτομα. Ο Φαλτσιάνι προσπάθησε να διαθέσει τις πληροφορίες στις ελβετικές δικαστικές αρχές, αλλά δεν τα κατάφερε. Αυτός ο ισχυρισμός επιβεβαιώθηκε από τους Γάλλους εισαγγελείς. Το 2008, ο Φαλτσιάνι έκανε ένα ταξίδι στη Βηρυτό και, χρησιμοποιώντας ψεύτικη ταυτότητα, προσπάθησε να πουλήσει προσωπικά στοιχεία πελατών από μια ελβετική τράπεζα στην Bank Audi. Ο Φαλτσιάνι ισχυρίζεται ότι το έκανε αυτό για να ενεργοποιήσει σκόπιμα ένα εσωτερικό σύστημα συναγερμού που διατίθεται στην Ελβετική Ένωση Τραπεζών, και το οποίο παρακολουθεί η αστυνομία. Η κίνηση του αυτή θα επιτρέπε στους ελβετούς εισαγγελείς να ενημερωθούν για τις εγκληματικές δραστηριότητες της HSBC. Στη δίωξή τους, ωστόσο, εναντίον του, οι ελβετικές αρχές ισχυρίστηκαν ότι πήγε στη Βηρυτό με σκοπό να πουλήσει τα δεδομένα για κέρδος. Και στις δύο περιπτώσεις, σήμανε συναγερμός αφού μια γυναίκα ανέφερε ότι ένας άνδρας που αποκαλούσε τον εαυτό του Ρούμπεν αλ-Τσιντιάκ είχε προσπαθήσει να της πουλήσει τα προσωπικά δεδομένα. Ο Φαλτσιάνι αναφέρει ότι πλήρωσε για τα αεροπορικά εισιτήρια από τον δικό του λογαριασμό στην HSBC ώστε οι αρχές να μπορούν να τον παρακολουθήσουν.
Στις 22 Δεκεμβρίου 2008, ο Φαλτσιάνι συνελήφθη, ανακρίθηκε και αφέθηκε ελεύθερος. Στη συνέχεια ταξίδεψε στη Γαλλία όπου συνελήφθη τον Ιανουάριο του 2009, αναγκάζοντας το ελβετικό δικαστικό σώμα να εκδώσει διεθνές ένταλμα για την σύλληψη του. Η Ελβετία κάλεσε τη Γαλλία να ερευνήσει το σπίτι του και να κατασχέσει το φορητό υπολογιστή που χρησιμοποιήθηκε για την αποστολή των αρχείων. Καθώς έψαξε τη διεύθυνση, ο εισαγγελέας της Νίκαιας, Ερίκ ντε Μοντγκολφιέρ, ξεκίνησε τη δική του έρευνα, όχι εναντίον του Φαλτσιάνι, αλλά εναντίον αυτών που εμφανίζονται στη λίστα. Η αποκαλούμενη "λίστα Φαλτσιάνι" παραμένει στη Γαλλία μέχρι σήμερα. Μια διεθνής συνεργασία ξεκίνησε με διάφορες δικαστικές αρχές και παραμένει σε εξέλιξη. Η λίστα Φαλτσιάνι δημιούργησε ένα διπλωματικό επεισόδιο μεταξύ Ελβετίας και Γαλλίας, με την τελευταία να συμφώνησε στην επιστροφή των δεδομένων, αλλά μόνο αφού είχαν εξεταστεί. Στη συνέχεια ο Φαλτσιάνι κατέφυγε στην Ισπανία μετά από συμβουλή της αμερικανικής κυβέρνησης, όπου κατά την άφιξή του, συνελήφθη στη Βαρκελώνη τον Ιούλιο του 2012, λόγω του ελβετικού διεθνούς εντάλματος.
Ο Φαλτσιάνι φυλακίστηκε στη φυλακή Βαλντεμόρο της Μαδρίτης, περιμένοντας το Ανώτατο δικαστήριο της χώρας να αποφασίσει για την έκδοσή του στην Ελβετία. Στις 18 Δεκεμβρίου 2012, η ​​Ανώτατο δικαστήριο τον απελευθέρωσε προσωρινά. Μετά από αυτό ο Φαλτσιάνι κρύφτηκε στην Ισπανία κάτω από ένα σύστημα μέγιστης προστασίας ασφαλείας που χρηματοδοτείται από τον ΟΗΕ. Τελικά, στις 8 Μαΐου 2013, ο Φαλτσιάνι αφέθηκε ελεύθερος. Το ισπανικό Ανώτατο δικαστήριο, δεδομένης της συνεχιζόμενης συνεργασίας μεταξύ ισπανικών και γαλλικών δικαστηρίων, αποφάσισε να μην εκδώσει τον Φαλτσιάνι, για τον λόγο ότι είχε παράσχει πληροφορίες ενδεικτικές για σοβαρή παράτυπη ύποπτη δραστηριότητα και για παράνομες και ποινικές παραβάσεις. Κατόπιν αφέθηκε ελεύθερος επειδή στην Ισπανία δεν υπάρχει νομική έννοια του τραπεζικού απορρήτου και τα εμπορικά μυστικά της τεχνολογίας των πληροφοριών δεν μπορούν να χρησιμοποιηθούν για την απόκρυψη παράνομων δραστηριοτήτων. Τον Απρίλιο του 2014, ο Φαλτσιάνι κλήθηκε να βοηθήσει την ομοσπονδιακή φορολογική υπηρεσία της Αργεντινής στον αγώνα κατά του ξεπλύματος βρώμικου χρήματος.
Ο Φαλτσιάνι δημοσίευσε ένα βιβλίο για την εμπειρία του στο σκάνδαλο της HSBC με το όνομα "Séisme sur la planète finance" (γαλλ.:σεισμός στο χρηματοοικονομικό του πλανήτη) που δημοσιεύτηκε τον Απρίλιο του 2015. Έζησε στο Παρίσι για ένα διάστημα, αλλά συνέχισε να συνεργάζεται με τις ισπανικές αρχές, και ήταν υποψήφιος στις ισπανικές εκλογές για το κόμμα X Party κατά της διαφθοράς. Τον Απρίλιο του 2018 συνελήφθη ξανά στη Μαδρίτη και αφέθηκε ξανά ελεύθερος τον Σεπτέμβριο, αφού ένα ισπανικό ανώτατο δικαστήριο απέρριψε το αίτημα έκδοσης με το επιχείρημα ότι ο ισπανικός νομικός κώδικας δεν αναγνωρίζει «επιβαρυμένη οικονομική κατασκοπεία».
Πολιτική δραστηριότητα
Ο Ερβέ Φαλτσιάνι ήταν πρώτος στην εκλογική λίστα του νέου ισπανικού πολιτικού κόμματος Citizen Network X Party για τις ευρωεκλογές του 2014 και εξελέγη από πολίτες στο Διαδίκτυο μέσω ανοιχτών καταλόγων. Ωστόσο το Citizen Network X δεν έλαβε καμία έδρα. Τον Φεβρουάριο του 2015, ανακοινώθηκε ότι ο Φαλτσιάνι θα συνεργαστεί με το ισπανικό κόμμα Podemos για τη σύνταξη μέτρων κατά της φοροδιαφυγής για το πολιτικό πρόγραμμα του κόμματος.
Αμφισβήτηση
Ο Φαλτσιάνι ισχυρίζεται ότι απήχθη από πράκτορες της ισραηλινής Μοσάντ στη Γενεύη, οι οποίοι αναζητούσαν πληροφορίες για πελάτες τραπεζών οι οποίοι διατηρούσαν δεσμούς της Χεζμπολάχ.
Ποινική δίωξη
Ο Φαλτσιάνι κατηγορήθηκε από την Ελβετία στις 11 Δεκεμβρίου 2014, για παραβίαση της νομοθεσίας περί τραπεζικού απορρήτου της χώρας και για βιομηχανική κατασκοπεία. Ο Φαλτσιάνι (ο οποίος δεν κατονομάστηκε στο κατηγορητήριο, όπως συνηθίζεται στην Ελβετία) κατηγορήθηκε για κλοπή πληροφοριών από τα γραφεία της HSBC στη Γενεύη και τη διαβίβασή τους στις γαλλικές φορολογικές αρχές. Οι Ελβετοί εισαγγελείς δήλωσαν πρόθυμοι να δικάσουν τον Φαλτσιάνι ερήμην για τα υποτιθέμενα εγκλήματά του. Έναν μήνα πριν από την απαγγελία των κατηγοριών, η Γαλλία είχε κατηγορήσει την HSBC για ξέπλυμα μαύρου χρήματος. Ο Φαλτσιάνι είχε προσφέρει επίσης τις υπηρεσίες του στην κυβέρνηση της Ινδίας, η οποία διερευνούσε το ξέπλυμα χρήματος που διακινήθηκε μέσω της HSBC. Η ελβετική κυβέρνηση είχε αρνηθεί να βοηθήσει την ινδική κυβέρνηση στην έρευνά της για ινδούς πολίτες που εμπλέκονταν σε φοροδιαφυγή με τη βάση ότι οι πληροφορίες που περιγράφουν λεπτομερώς την υποτιθέμενη παράβαση της HSBC είχαν κλαπεί.
Σε συνέντευξή του στο ινδικό τηλεοπτικό δίκτυο NDTV, ο Φαλτσιάνι ανέφερε ότι η Ελβετία του απήγγειλε κατηγορίες ως μέρος μιας «ατζέντας» για να φιμώσει καταγγέλλοντες όπως ο ίδιος που έχουν αποκαλύψει τη διαφθορά στον ελβετικό τραπεζικό κλάδο.
Περαιτέρω ανάγνωση
Κατηγορία:Γάλλοι επιστήμονες Κατηγορία:Διαρροή πληροφοριών
Γεωγραφία του Μαυρικίου
Ο Μαυρίκιος είναι νησί και νησιωτικό κράτος του Ινδικού Ωκεανού, στα ανοικτά της νοτιοανατολικής ακτής της Αφρικής, ανατολικά της Μαδαγασκάρης. Οι γεωγραφικές συντεταγμένες του Μαυρικίου είναι πλάτος 20°17΄ νότιο και μήκος 57°33΄ ανατολικό.
Περιγραφή
thumb|right|225px|Δορυφορική εικόνα του Μαυρικίου Μαζί με τα νησιά Ρεϋνιόν και Ροντρίγκες, ο Μαυρίκιος αποτελεί το νησιωτικό συγκρότημα των νησιών Μασκαρέν. Αυτό το αρχιπέλαγος δημιουργήθηκε από μία σειρά υποθαλάσσιων ηφαιστειακών εκρήξεων πριν από περίπου 8 με 10 εκατομμύρια χρόνια, κατά τη διέλευση της αφρικανικής τεκτονικής πλάκας πάνω από το θερμό σημείο του Ρεϋνιόν.
Το ίδιο το νησί του Μαυρίκιου περιβάλλεται από κοραλιογενείς υφάλους. Περιμετρικά του νησιού εκτείνεται μία κορυφογραμμή από υψώματα, η οποία προέρχεται από την παλαιότερη ηφαιστειακή καλντέρα. Η υψηλότερη κορυφή του νησιού βρίσκεται στα νοτιοδυτικά και έχει ύψος 828 μέτρα. Ονομάζεται Πιτόν ντε λα Πετί Ριβιέρ Νουάρ (δηλ. κορυφή του μικρού μαύρου ποταμού). Στο κέντρο της ημιορεινής περιμέτρου εκτείνεται ηπειρωτικό υψίπεδο.
Η συνολική έκταση του κράτους του Μαυρίκιου, το οποίο εκτός από το νησί περιλαμβάνει και τα νησιά Αγκαλέγκα, Σεντ Μπράντον, Ροντρίγκες και μικρές νησίδες, είναι 2.040 km².
Κλίμα
Το τοπικό κλίμα είναι τροπικό, ενώ επηρεάζεται παράλληλα από τους νοτιοανατολικούς αληγείς ανέμους, προσδιορίζοντας δύο εποχές. Ο χειμώνας είναι θερμός και ξηρός και διαρκεί από το Μάιο ως και το Νοέμβριο, ενώ τους υπόλοιπους μήνες το καλοκαίρι είναι ζεστό και υγρό. Από τον Μάιο ως το Σεπτέμβριο το νησί επηρεάζεται από αντικυκλωνικά συστήματα, ενώ η περίοδος των κυκλώνων εντοπίζεται από το Νοέμβριο ως τον Απρίλιο. Οι τελευταίοι τροπικοί κυκλώνες που είχαν έντονες επιδράσεις στο νησί ήταν ο Ολάντα το 1994 και ο Ντίνα το 2002.
Αριθμητικά και άλλα δεδομένα
Έκταση: Ολική: 2.040 km² Ξηρά: 2.030 km² Εσωτερικά ύδατα: 10 km² Σημείωση: Περιλαμβάνει τα νησιά Αγκαλέγκα, Σεντ Μπράντον και Ροντρίγκες.
Χερσαία σύνορα: 0 km
Μήκος ακτογραμμής: 177 km
Χωρικά ύδατα: 12 ναυτικά μίλια (22,2 km)
Αποκλειστική Οικονομική Ζώνη: 200 ναυτικά μίλια
Ακραία σημεία:
Φυσικοί πόροι: Καλλιεργήσιμη γη, αλιεία
Χρήσεις γης: Αρόσιμη γη: 38,24% Μόνιμες καλλιέργειες: 1,96% Υπόλοιπο: 59,80% (2011)
Αρδευόμενη έκταση: 212,2 km² (2003)
Ολικοί ανανεώσιμοι υδάτινοι πόροι: 2,75 km3 (2011)
Φυσικοί κίνδυνοι: Κυκλώνες (από Νοέμβριο μέχρι Απρίλιο). Το κύριο νησί περιβάλλεται σχεδόν τελείως από κοραλλιογενείς υφάλους επικίνδυνους για τη ναυτιλία.
Περιβαλλοντικά ζητήματα: Ρύπανση των υδάτων, υποβάθμιση των κοραλλιογενών υφάλων.
Αγά Γιουσούφ Πασάς
thumb|140px|Ο Θυρεός των Μεγάλων Βεζίρηδων Ο Αγά Γιουσούφ Πασάς, ή Γιουσούφ Γκιουρτζής Πασάς, ή Γκιουρτζής Αγά Γιουσούφ Πασάς, ή Γιουσούφ-Αγας Πασάς, (Γιουσούφ = Ιωσήφ, Γκιουρτζής εκ του τουρκικού Γκιουρτζού = Γεωργιανός), ήταν Μέγας Βεζίρης (1711-1712), στην Οθωμανική Αυτοκρατορία επί βασιλείας Σουλτάνου Αχμέτ Γ΄.
Βιογραφία
Ήταν γεωργιανής καταγωγής εξ ου και το προσωνύμιο Γκιουρτζιού. Ανατράφηκε στα τάγματα των Γενιτσάρων όπου και αναδείχθηκε το 1710 γενικός αρχηγός αυτών, δηλαδή Γενιτσάραγας ή Γενιτσάρ Αγάς, διατηρώντας έτσι τον τίτλο του Αγά.
Τον επόμενο χρόνο στις 20 Νοεμβρίου ανέλαβε Μέγας Βεζίρης όπου και παρέμεινε στο αξίωμα αυτό μόνο για ένα χρόνο, όταν στις 12 Νοεμβρίου του 1712 παύτηκε, μετά από δυσμένεια που επέπεσε του Σουλτάνου λόγω απρεπούς συμπεριφοράς σε ρώσους διπλωμάτες και ομήρους που εγκλείστηκαν στο Επταπύργιο της Κωνσταντινούπολης όπου και στη συνέχεια εξορίστηκε στη Ρόδο. Εκεί κατ΄ άλλους πέθανε ενώ κατ΄ άλλους εκτελέστηκε κατά διαταγή του Σουλτάνου.
Το αξίωμα του Μεγάλου Βεζίρη ανέλαβε στη συνέχεια ο Σιλαχντάρ Σουλεϋμάν Πασάς.
Πηγές
Κατηγορία:Οθωμανοί γεωργιανής καταγωγής Κατηγορία:Μεγάλοι Βεζίρηδες Κατηγορία:Πασάδες της Οθωμανικής Αυτοκρατορίας Κατηγορία:Οθωμανοί στρατιωτικοί Κατηγορία:Ιστορία της Ρόδου
Κλίμα της Μάλτας
Η Μάλτα έχει μεσογειακό κλίμα σύμφωνα με την κλιματική ταξινόμηση Κέππεν (Csa), με πολύ ήπιους χειμώνες και ζεστά καλοκαίρια. Βροχή εμφανίζεται κυρίως το χειμώνα, με το καλοκαίρι να χαρακτηρίζεται γενικά από ξηρασία. Σύμφωνα με την κλιματική ταξινόμηση Τρολ/Πάφεν, καθώς και εκείνη των Σίγκμουντ/Φράνκεμπεργκ, η Μάλτα βρίσκεται εντός της υποτροπικής ζώνης, λόγω του ότι είναι σε γεωγραφικό πλάτος 35º Βόρεια του Ισημερινού.
Θερμοκρασία
Η μέση ετήσια θερμοκρασία είναι περίπου 23°C (73°F), κατά τη διάρκεια της ημέρας, και 16°C (61°F) τη νύχτα (μία από τις θερμότερες μέσες θερμοκρασίες στην Ευρώπη). Κατά τον ψυχρότερο μήνα – τον Ιανουάριο – η τυπική μέγιστη θερμοκρασία κυμαίνεται από 12 έως 20°C (54 έως 68°F), κατά τη διάρκεια της ημέρας, και η ελάχιστη από 6 έως 12°C (43 έως 54°F), κατά τη νύχτα. Στο θερμότερο μήνα - τον Αύγουστο - η τυπική μέγιστη θερμοκρασία κυμαίνεται από 28 έως 34°C (82 έως 93°F), κατά τη διάρκεια της ημέρας, και η ελάχιστη από 20 έως 24°C (68 έως 75°F), κατά τις νυχτερινές ώρες.
Γενικά, ο Απρίλιος ξεκινά με θερμοκρασίες από 17–22°C (63–72°F), κατά τη διάρκεια της ημέρας, και 10–14°C (50–57°F) τη νύχτα. Ο Νοέμβριος έχει θερμοκρασίες από 17–23°C (63–73 °F), κατά τη διάρκεια της ημέρας, και 11–18°C (52–64°F) τη νύχτα. Ωστόσο, ακόμη και κατά τους χειμερινούς μήνες του έτους (Δεκέμβριο, Ιανουάριο, Φεβρουάριο) οι θερμοκρασίες αγγίζουν μερικές φορές τους 20°C (68°F), ενώ ο Μάρτιος είναι μια μεταβατική περίοδος, με τη μέγιστη ημερήσια θερμοκρασία συχνά να υπερβαίνει τους 20°C (68°F), ενώ η ελάχιστη θερμοκρασία δεν πέφτει κάτω από τους 10°C (50 °F). Με μέσο όρο τους 19,3°C (67°F), η Μάλτα έχει τη θερμότερη μέση θερμοκρασία στην Ευρώπη. Μεταξύ όλων των πρωτευουσών της ευρωπαϊκής ηπείρου, η Βαλέτα – πρωτεύουσα της Μάλτας - έχει τους θερμότερους χειμώνες, με τη μέση θερμοκρασία να κυμαίνεται γύρω στους 16°C (61°F), κατά τη διάρκεια της ημέρας, και τους 10°C (50°F) τη νύχτα, κατά τους μήνες Ιανουάριο και Φεβρουάριο. Το Μάρτιο και το Δεκέμβριο η μέση θερμοκρασία είναι περίπου 17°C (63°F), κατά τη διάρκεια της ημέρας, και 11°C (52°F), κατά τη νύχτα. Στη Μάλτα μεγάλες διακυμάνσεις θερμοκρασίας είναι σπάνιες. Η Μάλτα είναι μία από τις ελάχιστες χώρες στην Ευρώπη με ζώνη ανθεκτικότητας «11a» (σύμφωνα με το Υπουργείο Γεωργίας των Ηνωμένων Πολιτειών) και αυτό γιατί η μέση απόλυτα ελάχιστη θερμοκρασία που καταγράφεται κάθε χρόνο είναι μεταξύ 4,4 και 7,2°C (39,9 έως 45°F).
Παραπομπές
Κατηγορία:Μάλτα Κατηγορία:Κλίμα της Ευρώπης
1132 Ολλανδία
Η Ολλανδία (Hollandia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,014. Ανακαλύφθηκε το 1929 από τον Ολλανδό αστρονόμο Χέντρικ βαν Γκεντ, που παρατηρούσε από το Γιοχάνεσμπουργκ της Νότιας Αφρικής και της έδωσε το όνομα της πατρίδας του. Η 1132 Ολλανδία υπήρξε ο πρώτος αστεροειδής που ανεκάλυψε ο συγκεκριμένος αστρονόμος.
Φυσικά χαρακτηριστικά
Η μέση διάμετρος της Ολλανδίας εκτιμάται σε 34 χιλιόμετρα. Ο φασματικός τύπος της είναι άγνωστος, όπως και το άλβεδό της. Η Ολλανδία περιστρέφεται γύρω από τον εαυτό της μία φορά κάθε 5 ώρες και 34 λεπτά.
Εξωτερικοί σύνδεσμοι
Ολλανδια
All Hope Is Gone (τραγούδι)
Εξωτερικοί σύνδεσμοι
Κατηγορία:Τραγούδια του 2008 Κατηγορία:Singles του 2008 Κατηγορία:Τραγούδια των Slipknot Κατηγορία:Singles της Roadrunner Records
1133 Λουγδούνα
Η Λουγδούνα (Lugduna) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,996. Ανακαλύφθηκε το 1929 από τον Ολλανδό αστρονόμο Χέντρικ βαν Γκεντ, που παρατηρούσε από το Γιοχάνεσμπουργκ της Νότιας Αφρικής, και πήρε το όνομά της από τη λατινική ονομασία (Λούγδουνον, Lugdunum Batavorum) της ολλανδικής πόλεως Λέιντεν.
Φυσικά χαρακτηριστικά
Η μέση διάμετρος της Λουγδούνας εκτιμάται σε 12 περίπου χιλιόμετρα. Ο φασματικός τύπος της είναι S (λιθώδης).
Εξωτερικοί σύνδεσμοι
Λουγδουνα
Κόκος Λουκαΐδης
Ο Κόκος Λουκαΐδης ήταν Κύπριος ποδοσφαιριστής. Αγωνιζόταν στη θέση του μέσου. Αγωνίστηκε στον Πεζοπορικό Λάρνακας την περίοδο 1938-1958. Για μεγάλο διάστημα ήταν και αρχηγός της ομάδας. Με τον Πεζοπορικό κατέκτησε ένα πρωτάθλημα.
Μετά την ολοκλήρωση της ποδοσφαιρικής του καριέρας συνέχισε ως προπονητής στην Αλκή Λάρνακας, κατακτώντας το πρωτάθλημα Β΄ κατηγορίας 1959-60.
Βιβλιογραφία
Κατηγορία:Κύπριοι ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Πεζοπορικού Λάρνακας Κατηγορία:Ποδοσφαιριστές Α΄ κατηγορίας Κύπρου Κατηγορία:Προπονητές ποδοσφαίρου Αλκής Λάρνακας Κατηγορία:Κύπριοι προπονητές ποδοσφαίρου
The Nameless
To "The Nameless" είναι ένα τραγούδι του αμερικανικού heavy metal συγκροτήματος Slipknot, το οποίο συμπεριλήφθηκε στον τρίτο δίσκο τους Vol. 3: (The Subliminal Verses), του 2004. Το κομμάτι κυκλοφόρησε ως το πρώτο και το τελευταίο single, του πρώτου live δίσκου του σχήματος, 9.0: Live, ο οποίος κυκλοφόρησε το 2005. Για την προώθηση του κομματιού κυκλοφόρησε και video clip, το οποίο μάλιστα έφτασε στο νούμερο 2 της λίστας του MTV, Rock Top 10. Το single, έφτασε στο νούμερο 25, των αμερικανικών Mainstream Rock.
Εξωτερικοί σύνδεσμοι
Κατηγορία:Τραγούδια του 2004 Κατηγορία:Singles του 2005 Κατηγορία:Τραγούδια των Slipknot Κατηγορία:Singles της Roadrunner Records
Ροζέ Γκυγιεμέν
Ο Ροζέ Σαρλ Λουί Γκυγιεμέν (Roger Charles Louis Guillemin, γενν. 11 Ιανουαρίου 1924) είναι Γάλλοαμερικανός ιατρός ενδοκρινολόγος, που τιμήθηκε με το Βραβείο Νόμπελ Φυσιολογίας και Ιατρικής το 1977 για τις έρευνές του επί των νευροορμονών, μαζί με τον Άντριου Σάλι (το άλλο μισό του Βραβείου δόθηκε στη Ρόζαλυν Σάσμαν Γιάλοου).
Βιογραφικά στοιχεία
Ο Ροζέ Γκυγιεμέν γεννήθηκε στη Ντιζόν και σπούδασε στο Πανεπιστήμιο της Βουργουνδίας, ενώ πήρε το πτυχίο της ιατρικής από την Ιατρική Σχολή του Πανεπιστημίου της Λυών το 1949. Στη συνέχεια πήγε στον Καναδά, για να συνεργασθεί με τον Χανς Ζέλυε στο Ινστιτούτο Πειραματικής Ιατρικής και Χειρουργικής στο Πανεπιστήμιο του Μόντρεαλ, από όπου πήρε το διδακτορικό του το 1953. Το ίδιο έτος εγκαταστάθηκε στις ΗΠΑ και άρχισε να εργάζεται στο Κολέγιο Ιατρικής Baylor, στο Χιούστον. Το 1965 έγινε Αμερικανός πολίτης. Το 1970 βοήθησε στην ίδρυση του Ινστιτούτο Σολκ στην Λα Χόια (Καλιφόρνια), όπου εργάσθηκε μέχρι τη συνταξιοδότησή του το 1989.
Οι Γκυγιεμέν και Άντριου Βίκτορ Σάλι ανεκάλυψαν τις χημικές δομές της TRH και της GnRH σε ξεχωριστά εργαστήρια. Η διαδικασία της ανακαλύψεως αυτής όπως έγινε στο εργαστήριο του Ροζέ Γκυγιεμέν είναι το θέμα μιας μελέτης από τους Μπρυνό Λατούρ και Στηβ Γούλγκαρ, που εκδόθηκε υπό τον τίτλο Laboratory Life.
Εξωτερικοί σύνδεσμοι
Κατηγορία:Γάλλοι ενδοκρινολόγοι Κατηγορία:Αμερικανοί ενδοκρινολόγοι Κατηγορία:Γάλλοι νευροεπιστήμονες Κατηγορία:Αμερικανοί νευροεπιστήμονες Κατηγορία:Γάλλοι πανεπιστημιακοί Κατηγορία:Αμερικανοί πανεπιστημιακοί Κατηγορία:Βραβευμένοι με Νόμπελ Φυσιολογίας και Ιατρικής Κατηγορία:Γάλλοι νομπελίστες Κατηγορία:Αμερικανοί νομπελίστες Κατηγορία:Μέλη της Ακαδημίας Επιστημών (Γαλλία)
Ερείκη η δενδρώδης
μικρογραφία|Ερείκη η δενδρώδης (Erica arborea), Περιοχή Παλαιού Παντελεήμονα, Κάτω Όλυμπος, Πιερία, 16-4-2022 Η Ερείκη η δενδρώδης ή ανοιξιάτικο ρείκι (επιστ. ονομασία Erica arborea) ανήκει στην οικογένεια των Ερεικιδών (ERICACEAE) στην οποία ανήκουν επίσης οι κουμαριές και τα ροδόδενδρα. Αποτελεί στενομεσογειακό είδος που απαντά σ’ όλη την Ελλάδα σε υψόμετρο μέχρι 900μ. Είναι συνήθως θάμνος ύψους 1-3 μ. με φύλλα μικρά γραμμοειδή διατεταγμένα σε σπονδύλους ανά 4. Aνθίζει την άνοιξη (Μάρτιο-Μάιο) και τα άνθη είναι μικρά, λευκά και εύοσμα. Είναι σημαντικό φυτό για την μελισσοκομία, ενώ το ξύλο από τις ρίζες και τα κατώτερα μέρη του φυτού, εξαιρετικά σκληρό και ανθεκτικό στην καύση, χρησιμοποιείται για την κατασκευή καπνοσυρίγγων. Αποτελεί επίσης ένα από τα χαρακτηριστικά είδη της μακίας βλάστησης.
Παραπομπές
Κατηγορία:Ελληνική χλωρίδα Κατηγορία:Ερεικοειδή
1134 Κέπλερ
Ο Κέπλερ (Kepler) είναι ένας αστεροειδής της Κύριας Ζώνης Αστεροειδών, με πολύ ελλειπτική τροχιά και απόλυτο μέγεθος (όπως ορίζεται για το Ηλιακό Σύστημα) 14,093. Ανακαλύφθηκε το 1929 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του προς τιμή του μεγάλου Γερμανού αστρονόμου Γιοχάνες Κέπλερ. Εξαιτίας της μεγάλης εκκεντρότητας της τροχιάς του, ο Κέπλερ στο περιήλιό του βρίσκεται πιο κοντά στον Ήλιο από ό,τι ο πλανήτης Άρης.
Φυσικά χαρακτηριστικά
Η μέση διάμετρος του Κέπλερ εκτιμάται ότι είναι μικρότερη των 20 χιλιομέτρων. Ο φασματικός τύπος του είναι S (λιθώδης). Είναι άγνωστο αν και με ποια περίοδο περιστρέφεται ο Κέπλερ γύρω από τον εαυτό του.
Εξωτερικοί σύνδεσμοι
Κεπλερ
Θεοδώριχος ο Μέγας
Ο Θεοδώριχος ο Μέγας (γοτθικά: Þiudareiks, «βασιλεύς/δύναμη του λαού»
, λατ.: Flavius Theodericus, 12 Μαΐου 454 – 30 Αυγούστου 526), επίσης γνωστός ως Θεοδώριχος Αμαλός ή Θευδέριχος, ήταν βασιλεύς των Οστρογότθων (475-526) ως Θεοδώριχος (Α΄),, κυβερνήτης της Ιταλίας (493-526), βασιλιάς των Βησιγότθων (511-526) ως Θεοδώριχος Γ΄ και πατρίκιος της Βυζαντινής Αυτοκρατορίας. Ο Θεοδώριχος υπήρξε θρυλικός ήρωας της γερμανικής ιστορίας.
Νεανικά χρόνια
Ο Θευδέριχος ο Μέγας γεννήθηκε κοντά στη Λίμνη του Νόιζιντλ της σημερινής Αυστρίας το 454, ένα χρόνο μετά την αποτίναξη της κατοχής των Οστρογότθων από τους Ούνους που διήρκεσε έναν αιώνα, και ήταν γιος του βασιλιά Θεοδέμιρου και της συζύγου του Ερελέουβας. Ο Θευδέριχος στάλθηκε στην Κωνσταντινούπολη όταν ήταν ακόμα παιδί ως όμηρος, προκειμένου να πειστούν οι Οστρογότθοι να τιμήσουν τη συνθήκη ειρήνης του Θεοδέεμιρου με τον Ρωμαίο Αυτοκράτορα Λέοντα Α΄. Έζησε στο παλάτι της Κωνσταντινούπολης για πολλά χρόνια και εξοικειώθηκε με τις διοικητικές και πολεμικές πρακτικές των Βυζαντινών, κάτι που τον βοήθησε σημαντικά όταν αργότερα ανέλαβε την ηγεσία του ανομοιογενούς, αλλά σχετικά εκρωμαϊσμένου, «βαρβαρικού λαού» του. Ο Λέων Α' και ο Ζήνων (βασίλευσαν μεταξύ 457-474 και 476-491 αντίστοιχα) τον κράτησαν υπό την προστασία τους και τον διόρισαν στρατηγό (483) και αργότερα ύπατο της Αυτοκρατορίας. Ο Θευδέριχος επέστρεψε για να ζήσει ανάμεσα στους ομοεθνείς του, όταν ήταν 31 χρονών και ανακηρύχθηκε βασιλιάς των Γότθων το 488.
Βασιλεία
thumb|right|260px|Το βασίλειο του Θευδέριχου.
Ρίζες Αρκαδίας
Οι Ρίζες είναι ο ανατολικότερος οικισμός της δημοτικής ενότητας Τεγέας, η οποία με τη σειρά της ανήκει στο δήμο Τρίπολης, του νομού Αρκαδίας, στην Πελοπόννησο. Σύμφωνα με τα στοιχεία της απογραφής του 2011, ο πληθυσμός του ανέρχεται στους 552 κατοίκους.
Θεοδώριχος ο Μέγας
Βασιλεία
Την εποχή εκείνη, οι Οστρογότθοι κατοικούσαν σε Βυζαντινό έδαφος ως σύμμαχοι της αυτοκρατορίας, αλλά παρέμεναν άτακτοι και ο Ζήνων δυσκολευόταν να διαχειριστεί τη σχέση του μαζί τους. Λίγο μετά την άνοδο τού Θεοδώριχου στο θρόνο, οι δύο ηγεμόνες προσπάθησαν να συμβιβάσουν την κατάσταση προς όφελος και των δύο λαών. Ενώ οι Οστρογότθοι χρειάζονταν ζωτικό χώρο, ο Ζήνων είχε προβλήματα με τον βασιλιά της Ιταλίας Οδόακρο, που είχε προηγουμένως καταλύσει τη Δυτική Ρωμαϊκή Αυτοκρατορία. Αν και επισήμως αντιπρόσωπος της Αυτοκρατορίας (τού Βυζαντίου) στην Ιταλία, ο Οδόακρος απειλούσε διαρκώς τις Ρωμαϊκές (Βυζαντινές) κτήσεις και είχε ελάχιστο σεβασμό στα δικαιώματα των Ρωμαίων κατοίκων της Ιταλίας, παρά τις υποσχέσεις του. Ως αποτέλεσμα, με την ενθάρρυνση του Ζήνωνα, ο Θεοδώριχος εισέβαλε στο βασίλειο του Οδόακρου το 488 και κέρδισε απανωτές μάχες στο Σόντιο και τη Βερόνα το 489, και στον Άδδα το 490. Στις 25 Φεβρουαρίου 493, ο επίσκοπος της Ραβέννας Ιωάννης, διαπραγματεύτηκε μία συμφωνία μεταξύ του Οδόακρου και του Θεοδώριχου, σύμφωνα με την οποία οι δύο άνδρες θα μοιραζόντουσαν τη διακυβέρνηση της Ιταλίας. Για να εορτάσουν το γεγονός, οι δυο πλευρές οργάνωσαν συμπόσιο, κατά τη διάρκεια του οποίου ο Θεοδώριχος δολοφόνησε τον Οδόακρο με τα ίδια του τα χέρια.
Ρίζες Αρκαδίας
Η κύρια οικονομική δραστηριότητα είναι η γεωργία. Οι καλλιέργειες περιλαμβάνουν κεράσια, πατάτες και σταφύλια, από τα οποία γίνεται και παραγωγή κρασιού. Το χωριό βρίσκεται στους πρόποδες του βουνού Άγιος Ηλίας (Προφήτης Ηλίας) που περιλαμβάνει τέσσερις αξιόλογες εκκλησίες. Στην κορυφή (1.100 μέτρα) βρίσκεται η μικρή εκκλησία του Προφήτη Ηλία, ακολουθούμενη κατά σειρά υψομέτρου από τις εκκλησίες του Αγίου Νικολάου, της Αγίας Μαρίνας και του Αγίου Σπυρίδωνα. Η γιορτή της Αγίας Μαρίνας γιορτάζεται κάθε χρόνο στις 17 Ιουλίου με μία τοπική πανήγυρη.
Θεοδώριχος ο Μέγας
Βασιλεία
Όπως και ο προκάτοχός του, ο Θεοδώριχος ήταν φαινομενικά βασιλικός αντιπρόσωπος της Κωνσταντινούπολης. Στην πραγματικότητα, όμως, οι Ρωμαίοι (Βυζαντινοί) δεν είχαν κανέναν τρόπο να τον ελέγξουν και οι κάθε λογής διαβουλεύσεις μεταξύ των δύο πλευρών γίνονταν ως ίσος προς ίσο. Ο Θεοδώριχος, παρ'όλα αυτά, σεβάστηκε την επιθυμία τού Ζήνωνα και επέτρεψε στους Ρωμαίους πολίτες να συνεχίζουν να υπάγονται στο ρωμαϊκό δίκαιο, παρά το γεγονός ότι οι Γότθοι κάτοικοι του βορρά ζούσαν με τους δικούς τους νόμους. Επιπλέον, όταν το 519 ένας εξαγριωμένος όχλος κατέστρεψε τη συναγωγή της Ραβέννας, ο βασιλιάς απαίτησε να την ξανακτίσουν με δική τους χρηματική επιβάρυνση.
Ρίζες Αρκαδίας
Διατελέσαντες πρόεδροι της κοινότητας
...
Παραπομπές
Κατηγορία:Δήμος Τρίπολης Κατηγορία:Χωριά του νομού Αρκαδίας
Θεοδώριχος ο Μέγας
Βασιλεία
thumb|left|280px|Το παλάτι του Θευδέριχου στη Ραβέννα. Μωσαϊκό στη βασιλική του [[Βασιλική Αγίου Απολλινάριου του Νέου|Αγίου Απολλινάριου του Νέου.]]
Ο Θεοδώριχος επεδίωξε τη συμμαχία ή την υποταγή όλων των άλλων γερμανικών λαών της Δύσης. Συμμάχησε με τους Φράγκους μέσω του γάμου του με την Αυδοφλέδα, αδερφή τού Κλόβι Α΄, και πάντρεψε τις δικές του γυναίκες-συγγενείς με πρίγκιπες και βασιλείς των Βησιγότθων, των Βανδάλων και των Βουργουνδών. Προσπάθησε να σταματήσει τις επιδρομές των Βανδάλων, απειλώντας τον αδύναμο βασιλιά τους τον Θρασαμούνδο με πόλεμο και όταν τελικά τον πάντρεψε με την αδελφή του την Αμαλαφρίδα το 500, απέστειλε μαζί της φρουρά 5.000 στρατιωτών για να τον ελέγχει. Κατά το μεγαλύτερο χρονικό διάστημα της εξουσίας του, ο Θευδέριχος υπήρξε de facto ηγέτης των Βησιγότθων, όντας συμβασιλέας του ανιψιού του -και μωρού ακόμα- Βησιγότθου διαδόχου Αμαλάριχου, καθώς ο Αλάριχος Β΄ είχε σκοτωθεί πρόωρα από τους Φράγκους τού Κλόβι Α΄ το 507. Αν και οι Φράγκοι κατάφεραν τελικά να τού αποσπάσουν τον έλεγχο της Ακουιτανίας, ο Θευδέριχος υπερασπίστηκε τα υπόλοιπα Βησιγοτθικά εδάφη με ευκολία.
Ο Θευδέριχος παρέμεινε πολιτικά και στρατιωτικά ενεργός μέχρι το τέλος του. Παρά το γεγονός ότι είχε παραχωρήσει την κόρη του Αμαλασούνθα στον Βησιγότθο Ευθάριχο, ο τελευταίος απεβίωσε το 522 ή το 523 και έτσι έπαψε να υπάρχει συνέχεια στη δυναστεία Οστρογότθων και Βησιγότθων, που είχε καθιερώσει ο Θευδέριχος. Το 552 ο καθολικός βασιλιάς των Βουργουνδών Σιγισμόνδος σκότωσε το γιό του Σιγέρικο, που ήταν και εγγονός τού Θευδέριχου. Ο Θευδέριχος αντέδρασε άμεσα εισβάλλοντας στην αντίπαλη επικράτεια και προσάρτησε το νότιο κομμάτι της το 523. Το υπόλοιπο συνέχισε να κυβερνάται από τον αδελφό τού Σιγισμούνδου, τον Αρειανό Γκοντομάρ Γ΄, ο οποίος βρισκόταν υπό την προστασία των Γότθων και ενάντια στους Φράγκους, που είχαν αιχμαλωτίσει τον Σιγισμόνδο. Το γεγονός αυτό σήμανε το απόγειο της βασιλείας τού Θευδέριχου (δες χάρτη), αλλά το 523 ή το 524, ο νέος καθολικός βασιλιάς των Βανδάλων Χιλδέριχος φυλάκισε την Αμαλαφρίδα και εξουδετέρωσε τη Γοτθική φρουρά τού Θευδέριχου. Ο Θευδέριχος ετοίμαζε την εκδίκησή του κατά των Βανδάλων όταν, τελικά, απεβίωσε το 526.
Οικογένεια και τέκνα
Ο Θευδέριχος νυμφεύτηκε μόνο μία φορά, αλλά απέκτησε απογόνους και από μία παλλακίδα που διέθετε στη Μοισία (άγνωστο το όνομά της). Με την τελευταία έκανε δύο κόρες:
Τη μοναδική σύζυγός του, την Αυδοφλέδα των Μεροβιγγείων, αδελφή του Κλόβη Α΄ των Φράγκων, τη νυμφεύτηκε το 493 και μαζί της απέκτησε μία ακόμη κόρη: